УТВЕРЖДАЮ

Заместитель Министра образования

Республики Беларусь

 Р.С.Сидоренко

«13» июля 2018 г.

**ИНСТРУКТИВНО-МЕТОДИЧЕСКОЕ ПИСЬМО**

**МИНИСТЕРСТВА ОБРАЗОВАНИЯ РЕСПУБЛИКИ БЕЛАРУСЬ**

**«Об организации в 2018/2019 учебном году образовательного процесса при изучении учебных предметов и проведении факультативных занятий при реализации образовательных программ общего среднего образования»**

**АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ**

**на I СТУПЕНІ АГУЛЬНАЙ СЯРЭДНЯЙ АДУКАЦЫІ**

**У структуры агульнай сярэдняй адукацыі I ступень агульнай сярэдняй адукацыі накіравана на** цэласнае развіццё асобы вучня шляхам уключэння ў розныя віды дзейнасці, выяўленне і развіццё здольнасцей; духоўна-маральнае, сацыяльнае, асобаснае і інтэлектуальнае развіццё вучняў; фарміраванне асноў функцыянальнай пісьменнасці, жадання і ўмення вучыцца; захаванне і ўмацаванне здароўя вучняў.

Прыярытэтам пачатковай адукацыі з’яўляецца фарміраванне метапрадметных кампетэнцый, узровень авалодання якімі ў значнай меры прадвызначае паспяховасць наступнага навучання, развіццё асобасных якасцей і захаванне індывідуальнасці вучня.

**У 2018/2019 навучальным годзе ў адукацыйным працэсе выкарыстоўваюцца наступныя вучэбныя праграмы:**

**I клас:**

Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. Пачатковая школа. І клас. – Мінск : Нац. ін-т адукацыі, 2017.

Учебные программы по учебным предметам для учреждений общего среднего образования с русским языком обучения и воспитания. Начальная школа. I класс. – Минск : Нац. ин-т образования, 2017.

**II клас:**

Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. Пачатковая школа. ІІ клас. – Мінск : Нац. ін-т адукацыі, 2017.

Учебные программы по учебным предметам для учреждений общего среднего образования с русским языком обучения и воспитания. Начальная школа. II класс. – Минск : Нац. ин-т образования, 2017.

**III клас:**

Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. Пачатковая школа. ІІІ клас. – Мінск : Нац. ін-т адукацыі, 2017.

Учебные программы по учебным предметам для учреждений общего среднего образования с русским языком обучения и воспитания. Начальная школа. III класс. – Минск : Нац. ин-т образования, 2017.

Зборнік вучэбных праграм для 3 класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2017.

Сборник учебных программ для 3 класса учреждений общего среднего образования с русским языком обучения и воспитания. – Минск : Нац. ин-т образования, 2017.

**IV клас:**

Зборнік вучэбных праграм для 4 класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2018.

Сборник учебных программ для 4 класса учреждений общего среднего образования с русским языком обучения и воспитания. – Минск : Нац. ин-т образования, 2018.

Усе вучэбныя праграмы змешчаны на нацыянальным адукацыйным партале: [*www.adu.by*](http://www.adu.by) */ Адукацыйны працэс. 2018/2019 навучальны год /* [***Вучэбныя прадметы. I–IV класы***](http://www.adu.by/ru/homepage/obrazovatelnyj-protsess-2017-2018-uchebnyj-god/201-uchebnye-predmety-i-iv-klassy.html)*.*

Згодна з тыпавым вучэбным планам агульнай сярэдняй адукацыі на 2018/2019 навучальны год у **II-IV класах** на вывучэнне вучэбных прадметаў «Беларуская мова» ва ўстановах агульнай сярэдняй адукацыі з беларускай мовай навучання і выхавання і «Русский язык» ва ўстановах агульнай сярэдняй адукацыі з рускай мовай навучання і выхавання адводзіцца 3 гадзіны на тыдзень у першым паўгоддзі і 2 гадзіны на тыдзень у другім паўгоддзі.

На вывучэнне вучэбных прадметаў «Русский язык» ва ўстановах агульнай сярэдняй адукацыі з беларускай мовай навучання і выхавання і «Беларуская мова» ва ўстановах агульнай сярэдняй адукацыі з рускай мовай навучання і выхавання адводзіцца 2 гадзіны на тыдзень у першым паўгоддзі і 3 гадзіны на тыдзень у другім паўгоддзі.

На вывучэнне вучэбных прадметаў «Литературное чтение» / «Літаратурнае чытанне» ва ўстановах агульнай сярэдняй адукацыі з беларускай і рускай мовамі навучання і выхавання адводзіцца 2 гадзіны на тыдзень.

Вучэбныя заняткі па беларускай (рускай) мове ў II класе ва ўстановах агульнай сярэдняй адукацыі з рускай (беларускай) мовай навучання і выхавання пачынаюцца з уступнага курса, які носіць інтэграваны характар – без падзелу на заняткі мовы і літаратурнага чытання. Па завяршэнні ўступнага курса вучэбныя заняткі па вучэбных прадметах «Беларуская мова» і «Літаратурнае чытанне», «Русский язык» і «Литературное чтение» праводзяцца асобна.

Да 2018/2019 навучальнага года падрыхтавана **15-е выданне** вучэбнага дапаможніка **«Беларусь — наша Радзіма. Падарунак Прэзідэнта Рэспублікі Беларусь А.Р.** **Лукашэнкі першакласніку»** (складальнікі – Н.Г. Ваніна, Л.Ф. Кузняцова, В.І. Цірынава). Вучэбны дапаможнік прызначаны для арганізацыі вучэбна-пазнавальнай дзейнасці вучняў на вучэбных і пазакласных занятках (класных і інфармацыйных гадзінах, аб’яднаннях па інтарэсах, у групе падоўжанага дня). Электронны дадатак да вучэбнага дапаможніка (DVD-дыск) утрымлівае мультымедыйную інфармацыю па змесце дапаможніка і метадычныя рэкамендацыі.

У вучэбным дапаможніку выкарыстана тэхналогія дапоўненай рэальнасці, якая дазваляе сродкамі дадатковага кантэнту (аўдыя-, відэаматэрыялаў, 3D-мадэлей і г. д.) пашырыць уяўленні вучняў пра вывучаемыя з’явы навакольнага свету. Каб пабачыць дапоўненую рэальнасць, чытачу спатрэбіцца смартфон або планшэт з камерай, на якія трэба скачаць спецыяльны бясплатны дадатак. Падрабязная інструкцыя па выкарыстанні тэхналогіі дапоўненай рэальнасці даецца ў канцы вучэбнага дапаможніка.

У дапамогу настаўнікам распрацаваны дапаможнік «Метадычныя матэрыялы для правядзення заняткаў з выкарыстаннем вучэбнага дапаможніка «Беларусь – наша Радзіма. Падарунак Прэзідэнта Рэспублікі Беларусь А.Р. Лукашэнкі першакласніку» і электроннага дадатка «Беларусь – наша Радзіма» аўтараў Л.Ф. Кузняцовай, В.І. Цірынавай (Пачатковая школа, 2016).

Навучанне ў I класе пачынаецца з курса **«Уводзіны ў школьнае жыццё»**, які вывучаецца на працягу першых 20 вучэбных дзён у межах агульнай колькасці вучэбных гадзін, вызначаных тыпавым вучэбным планам агульнай сярэдняй адукацыі. Акрамя вучэбных заняткаў па курсе «Уводзіны ў школьнае жыццё», праводзяцца вучэбныя заняткі па вучэбных прадметах «Фізічная культура і здароўе», «Музыка». Астатнія вучэбныя прадметы, якія вызначаны тыпавым вучэбным планам агульнай сярэдняй адукацыі, вывучаюцца па завяршэнні курса «Уводзіны ў школьнае жыццё».

Выкладанне курса «Уводзіны ў школьнае жыццё» ажыццяўляецца па вучэбна-метадычным комплексе:

*Цірынава, В. І.* Уводзіны ў школьнае жыццё / Введение в школьную жизнь : вучэбны дапаможнік для 1-га класа ўстаноў агульнай сярэдняй адукацыі з беларускай і рускай мовамі навучання. – Мінск : Нац. ін-т адукацыі, 2017, 2018.

*Тиринова, О.И.* Введение в школьную жизнь : учебно-методическое пособие для учителей учреждений общего среднего образования с русским языком обучения. – Минск : Нац. ин-т образования, 2016.

*Цірынава, В.І.* Уводзіны ў школьнае жыццё : вучэбна-метадычны дапаможнік для настаўнікаў устаноў агульнай сярэдняй адукацыі з беларускай мовай навучання. – Мінск : Аверсэв, 2012.

*Тиринова, О.И.* Введение в школьную жизнь. 1 класс. Дидактический материал : учебное наглядное пособие для учителей учреждений общего среднего образования с белорусским и русским языками обучения. – Минск : Нац. ин-т образования, 2017.

Для **І класа** ўстаноў агульнай сярэдняй адукацыі падрыхтаваны і выдадзены да 2018/2019 навучальнага года наступныя вучэбныя, вучэбна-метадычныя і вучэбныя наглядныя дапаможнікі.

Для ўстаноў агульнай сярэдняй адукацыі *з рускай мовай навучання і выхавання*:

вучэбны наглядны дапаможнік «Обучение грамоте. 1 класс. Дидактический материал» аўтара В.І. Цірынавай (Нац. ин-т образования, 2018).

Для ўстаноў агульнай сярэдняй адукацыі *з беларускай і рускай мовамі навучання і выхавання*:

вучэбны дапаможнік «Выяўленчае мастацтва» аўтараў М.А. Шкуратавай, Ю.А. Лукашэвіч («Адукацыя і выхаванне», 2018);

вучэбна-метадычны дапаможнік «Трудовое обучение в 1 классе» аўтараў Н.А. Юрчанка, А.Ф. Журбы («Адукацыя і выхаванне», 2018).

Для **II класа** ўстаноў агульнай сярэдняй адукацыі *з беларускай і рускай мовамі навучання і выхавання* выдадзены:

вучэбны дапаможнік «Працоўнае навучанне» / «Трудовое обучение» аўтараў Н.А. Юрчанка, А.Ф. Журбы (Адукацыя і выхаванне, 2018);

Для **III класа** ўстаноў агульнай сярэдняй адукацыі *з беларускай і рускай мовамі навучання і выхавання* выдадзены:

кампаненты вучэбна-метадычнага комплексу па вучэбным прадмеце «Чалавек і свет» аўтараў Г.У. Трафімавай, С.А. Трафімава: вучэбны дапаможнік «Чалавек і свет» / «Человек и мир» (Нац. ін-т адукацыі, 2018); дапаможнік для вучняў «Человек и мир. 3 класс. Книга для чтения» (Нац. ін-т адукацыі, 2018). Новы вучэбны дапаможнік «Чалавек і свет» / «Человек и мир» утрымлівае спасылкі на кнігу для чытання;

вучэбна-метадычны дапаможнік «Беларуская мова ў 3 класе» аўтара В.І. Свірыдзенка (Нац. ін-т адукацыі, 2018);

вучэбна-метадычны дапаможнік «Музыка в 3 классе» (з электронным дадаткам) аўтараў А.Р. Гуляевай, В.І. Гуляева (Пачатковая школа, 2018).

Для **IV класа** ўстаноў агульнай сярэдняй адукацыі *з беларускай і рускай мовамі навучання і выхавання* выдадзены новыя вучэбныя дапаможнікі:

«Беларуская мова» аўтара В.І. Свірыдзенка (Нац. ін-т адукацыі, 2018);

«Русский язык» аўтараў М.Б. Анціпавай, А.В. Вернікоўскай, А.С. Грабчыкавай, А.А. Гулецкай (Нац. ин-т образования, 2018);

«Литературное чтение» аўтараў В.С. Варапаевай, Т.С. Куцанавай, І.М. Страмок (Нац. ин-т образования, 2018).

«Літаратурнае чытанне» аўтара М.В. Жуковіча (Нац. ін-т адукацыі, 2018).

«Чалавек і свет. Мая Радзіма – Беларусь» аўтараў С.В. Панова, С.В. Тарасава (Выдавецкі цэнтр БДУ, 2018).

«Выяўленчае мастацтва» аўтараў М.А. Шкуратавай, Ю.А. Лукашэвіч («Адукацыя і выхаванне», 2018);

«Музыка» аўтараў А.Р. Гуляевай, С.А. Прастаковай, С.М. Кабачэўскай (Пачатковая школа, 2018).

Асаблівасцю новых вучэбных дапаможнікаў з’яўляюцца спасылкі на электронныя адукацыйныя рэсурсы, змешчаныя на нацыянальным адукацыйным партале. Скарыстацца імі можна праз QR-код, размешчаны ў дапаможніках побач са спасылкай. **Звяртаем увагу** на тое, што новыя вучэбныя дапаможнікі ўтрымліваюць вучэбны матэрыял, дастатковы для якаснага засваення зместу адукацыі па вучэбных прадметах. Спасылкі на іншыя кампаненты ВМК – гэта сродак дыферэнцыяцыі і індывідуалізацыі адукацыйнага працэсу, які дазваляе ўлічыць пазнавальныя магчымасці і інтарэсы вучняў з розным узроўнем адукацыйнай падрыхтоўкі і матывацыі да вывучэння вучэбнага прадмета.

Для IV класа ўстаноў агульнай сярэдняй адукацыі з беларускай і рускай мовамі навучання і выхавання дапрацаваны і перавыдадзены вучэбныя дапаможнікі «Матэматыка» / «Математика» аўтарскіх калектываў Т.М. Чабатарэўскай, В.У. Нікалаевай (Пачатковая школа, 2018) і Г.Л. Мураўёвай, М.А. Урбан (Нац. ін-т адукацыі, 2018).

Да 2018/2019 навучальнага года выдадзена прыкладнае каляндарна-тэматычнае планаваннедля I, II, III, IV класаў устаноў агульнай сярэдняй адукацыі з беларускай і рускай мовамі навучання і выхавання (Мінск : Нац. ін-т адукацыі, Аверсэв, 2018).

У дапамогу настаўнікам прыкладнае каляндарна-тэматычнае планаванне для IV класа па ўсіх вучэбных прадметах змешчана на нацыянальным адукацыйным партале: [*www.adu.by*](http://www.adu.by) */ Адукацыйны працэс. 2018/2019 навучальны год /* [***Вучэбныя прадметы. I–IV, V–XI класы***](http://adu.by/ru/homepage/obrazovatelnyj-protsess-2017-2018-uchebnyj-god.html)*.*

У 2018/2019 навучальным годзе выдаюцца дыдактычныя і дыягнастычныя матэрыялы для настаўніка серыі “Кампетэнтнасны падыход” па ўсіх вучэбных прадметах І ступені агульнай сярэдняй адукацыі. Яны з’яўляюцца дадатковым кампанентам ВМК і рэкамендуюцца для выкарыстання ў адукацыйным працэсе па меркаванні настаўніка: на вучэбных занятках з мэтай дыферэнцыяцыі навучання, на стымулюючых, факультатыўных занятках.

Факультатыўныя заняткі ў I класе праводзяцца з 1 верасня. Для правядзення факультатыўных заняткаў у 2018/2019 навучальным годзе рэкамендуюцца вучэбныя праграмы, зацверджаныя Міністэрствам адукацыі Рэспублікі Беларусь. **Вучэбныя праграмы** **факультатыўных заняткаў** змешчаны на нацыянальным адукацыйным партале: [*www.adu.by*](http://www.adu.by) */ Адукацыйны працэс. 2018/2019 навучальны год /* [***Вучэбныя прадметы. I–IV класы***](http://www.adu.by/ru/homepage/obrazovatelnyj-protsess-2017-2018-uchebnyj-god/201-uchebnye-predmety-i-iv-klassy.html)*.*

Поўная інфармацыя пра вучэбна-метадычнае забеспячэнне ўсіх вучэбных прадметаў у 2018/2019 навучальным годзе змешчана на нацыянальным адукацыйным партале: [*www.adu.by*](http://www.adu.by) */ Адукацыйны працэс. 2018/2019 навучальны год /* [***Вучэбныя прадметы. I–IV класы***](http://www.adu.by/ru/homepage/obrazovatelnyj-protsess-2017-2018-uchebnyj-god/201-uchebnye-predmety-i-iv-klassy.html)*.*

Звяртаем увагу на выкананне патрабаванняў вучэбных праграм па беларускай і рускай мовах у частцы адпрацоўкі каліграфічнага пісьмавучняў ІІ-ІV класаў. Змест гэтай работы па магчымасці павінен быць звязаны з матэрыялам вучэбных заняткаў.

**На дом не задаюцца** заданні вучням I класа на працягу ўсяго навучальнага года па ўсіх вучэбных прадметах;

З мэтай папярэджання перагрузкі вучняў настаўніку неабходна сачыць за дазіроўкай дамашняга задання, тлумачыць на ўроку змест, парадак і прыёмы яго выканання.

Для завучвання на памяць настаўнік прапануе толькі тыя вершы або ўрыўкі з вершаваных твораў, якія вызначаны вучэбнай праграмай.

Рэкамендуецца пры выбары дамашняга задання арыентавацца на змест падручнікаў і вучэбных дапаможнікаў, у якіх практыкаванні і заданні для выканання дома пазначаны сігналамі-сімваламі. Акрамя таго, інфармацыя пра дамашнія заданні змешчана ў прыкладным каляндарна-тэматычным планаванні па вучэбных прадметах у графе «Дамашняе заданне». Пры гэтым трэба ўлічваць, што аб’ём і змест дамашняга задання настаўнік вызначае дыферэнцыравана, зыходзячы з канкрэтнай адукацыйнай сітуацыі і індывідуальных магчымасцей вучняў.

Адзнакі за выкананне вучнямі ІІІ-ІV класаў навучальных работ, у тым ліку пераказаў і сачыненняў, **выстаўленыя ў сшытках для навучальных работ** па беларускай і рускай мовах, **па меркаванні настаўніка** могуць заносіцца ў класны журнал і дзённік вучня.

У адпаведнасці з пунктам 4 артыкула 164 Кодэкса Рэспублікі Беларусь аб адукацыі, пунктам 10 Правіл правядзення атэстацыі вучняў пры засваенні зместу адукацыйных прграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 20.06.2011 № 38, бягучая і прамежкавая атэстацыя вучняў I і II класаў па ўсіх вучэбных прадметах ажыццяўляецца на змястоўна-ацэначнай аснове, якая прадугледжвае слоўную ацэнку вынікаў вучэбнай дзейнасці вучняў, без выстаўлення адзнак. Адмова ад выкарыстання адзнак у I і II класах звязана з узроставымі асаблівасцямі вучняў: ва ўзросце 6-7 гадоў пераважае знешняя матывацыя дзейнасці, вучань яшчэ не ўмее аб’ектыўна ацэньваць вынікі сваёй работы, ажыццяўляць кантроль і самакантроль, ацэнку і самаацэнку. У III і IV класах безадзнакавае навучанне ажыццяўляецца па вучэбных прадметах «Музыка», «Выяўленчае мастацтва», «Працоўнае навучанне», «Фізічная культура і здароўе», «Асновы бяспекі жыццядзейнасці», што абумоўлена спецыфікай гэтых вучэбных прадметаў:

мноствам разнастайных відаў дзейнасці на вучэбных занятках па вучэбных прадметах «Музыка», «Выяўленчае мастацтва», «Фізічная культура і здароўе», «Працоўнае навучанне»;

перавагай калектыўных відаў дзейнасці на вучэбных занятках па вучэбным прадмеце «Музыка»;

істотнымі адрозненнямі ва ўзроўні развіцця спецыяльных здольнасцей вучняў;

неабходнасцю фарміравання ўнутранай матывацыі і развіцця творчых здольнасцей вучняў.

Па астатніх вучэбных прадметах у III-IV класах вынікі вучэбнай дзейнасці вучняў ацэньваюцца ў балах па 10-бальнай шкале ў адпаведнасці з загадам Міністэрства адукацыі Рэспублікі Беларусь ад 29.05.2009 № 674 «Нормы оценки результатов учебной деятельности учащихся общеобразовательных учреждений по учебным предметам» і загадам Міністэрства адукацыі Рэспублікі Беларусь ад 29.09.2010 № 635 «О внесении изменений и дополнений в приказ Министерства образования Республики Беларусь от 29 мая 2009 г. № 674».

**Мэта безадзнакавага навучання** – стварэнне ўмоў для захавання псіхафізічнага здароўя вучняў, развіцця ў іх унутранай матывацыі вучэння, станаўлення адэкватнай самаацэнкі, фарміравання ўменняў самастойна ацэньваць вынікі сваёй дзейнасці.

Ва ўмовах безадзнакавага навучання прымяняюцца разгорнутыя ацэначныя меркаванні, якія адлюстроўваюць ступень засваення ведаў і ўменняў па вучэбных прадметах, а таксама індывідуальны ўзровень развіцця вучняў.

Змястоўны кантроль і ацэнка прадугледжваюць выяўленне індывідуальнай дынамікі засваення вучнем ведаў і ўменняў па вучэбных прадметах і выключаюць параўнанне вучняў паміж сабой. Вынікі вучэбнай дзейнасці разглядаюцца адносна асабістых паказчыкаў кожнага канкрэтнага вучня. Індывідуальная дынаміка развіцця вучня і ступень засваення ім ведаў і ўменняў вызначаюцца ў супастаўленні з яго ж вынікамі, атрыманымі ў папярэдні перыяд навучання.

Пры безадзнакавым навучанні выкарыстоўваюцца такія сродкі ацэньвання, якія дазваляюць зафіксаваць індывідуальнае развіццё кожнага вучня і ў той жа час не прымушаюць настаўніка параўноўваць вучняў паміж сабой, ранжыраваць па паспяховасці (забаронена выкарыстанне розных «экранаў паспяховасці класа»).

Любую знешнюю адзнаку, атрыманую ад педагога, вучань успрымае як заахвочванне або пакаранне, станоўчае ці адмоўнае стаўленне да яго. У сувязі з гэтым недапушчальна ў якасці знакаў ацэнкі і самаацэнкі ўвядзенне эмацыянальных атрыбутаў – сонейка, смайлікаў, казачных герояў ці людзей, якія праяўляюць радасць, сум або іншыя эмоцыі. Такія знакі перадаюць вучням эмацыянальны зарад і не ўспрымаюцца імі гэтак жа нейтральна, як, напрыклад, знакі «+» і «–», якія паказваюць на адсутнасць або наяўнасць памылак у рабоце. **Недапушчальнай таксама з’яўляецца замена адзнак іншымі знешнімі атрыбутамі** (зорачкамі, кветачкамі, сцяжкамі і інш.), паколькі пры гэтым функцыю адзнакі бярэ на сябе гэты прадметны знак і стаўленне вучня да яго ідэнтычна адносінам да адзнакі.

На працягу ўсяго перыяду безадзнакавага навучання настаўнік мэтанакіравана працуе над фарміраваннем у вучняў навыкаў самаацэнкі вынікаў вучэбнай дзейнасці.

Для ажыццяўлення кантролю і ацэнкі вынікаў вучэбнай дзейнасці кожнага вучня настаўнік вядзе сістэматычны ўлік засваення вучнямі тых ведаў, уменняў і навыкаў, якія ўнесены ў асноўныя патрабаванні вучэбнай праграмы па кожным вучэбным прадмеце. **Форму і спосабы фіксацыі вучэбных дасягненняў вучняў настаўнік вызначае самастойна.**

У адукацыйным працэсе павінны быць прадстаўлены як кантрольна-ацэначная дзейнасць педагога, так і кантрольна-ацэначная дзейнасць вучняў у дачыненні адзін да аднаго (узаемакантроль і ўзаемаацэнка) і самакантроль, самаацэнка вучняў.

Вынікі кантрольна-ацэначнай дзейнасці могуць выражацца ў рознай форме: слоўнай (кароткія і разгорнутыя ацэначныя меркаванні); графічнай (напрыклад, лінейкі самаацэнкі і інш.); знакавай (знакі «+», «–» і інш.).

На кожным уроку педагог дае слоўную ацэнку вынікаў вучэбнай дзейнасці вучняў, звяртаючыся да ўсяго класа або да асобных вучняў. Прыклады славесных ацэначных меркаванняў педагога: «Малайчына! Ты правільна рашыў задачу»; «Малайчына! Ты акуратна выканаў работу»; «Твая работа вартая высокай ацэнкі»; «Сёння ты выканаў работу без памылак. Працаваў цалкам самастойна. Малайчына!»; «Пахвальна! Ты сам выправіў памылку ў сваёй рабоце і патлумачыў, як рашаў задачу», «Малайцы! Вы ўсе вельмі стараліся, выконваючы гэта практыкаванне» і інш.

Для ўсведамлення вучнямі крытэрыяў ацэнкі педагог выкарыстоўвае прыём «аналіз узору». Настаўнік дае разгорнутую змястоўную ацэнку розных відаў дзейнасці, на аснове якой у ходзе калектыўнага абмеркавання вылучаюцца патрабаванні, якія прад’яўляюцца да таго ці іншага задання, фіксуюцца крытэрыі, раскрываецца іх змест. Напрыклад, крытэрыі ацэнкі вуснага адказу – правільнасць адказу, паўната, наяўнасць прыкладаў. Крытэрыі ацэнкі практычных дзеянняў – правільнасць выканання кожнага дзеяння, захаванне патрэбнага парадку дзеянняў, самастойнасць выканання. Крытэрыі ацэнкі пісьмовага практыкавання – адсутнасць памылак, правільнасць выканання ўсіх заданняў, акуратнасць.

Першапачаткова настаўнік выкарыстоўвае ацэначныя меркаванні, у якіх адлюстравана адпаведнасць вынікаў дзейнасці вучняў толькі па якім-небудзь адным крытэрыі ацэнкі. У далейшым настаўнік аб’ядноўвае ацэначныя меркаванні ў звязнае выказванне, абапіраючыся на структуру тэксту-разважання (тэзіс – доказ – выснова).

Самая распаўсюджаная графічная форма фіксацыі вынікаў вучэбнай дзейнасці вучняў – лінейка самаацэнкі. Для ацэнкі выкананай работы з дапамогай лінейкі самаацэнкі настаўнік разам з вучнямі вызначае паказчыкі, па якіх гэта работа будзе ацэньвацца, напрыклад: адпаведнасць узору, адсутнасць памылак і інш. Паказчыкаў не павінна быць шмат, паколькі для кожнага з іх неабходна асобная лінейка. Пачынаць навучанне варта з выкарыстання толькі аднаго паказчыка, выразна сфармуляванага і зразумелага вучням. Пасля вызначэння паказчыка настаўнік прапануе самастойна праверыць сваю работу і ацаніць атрыманы вынік з выкарыстаннем лінейкі самаацэнкі. Вучні ацэньваюць работу і ставяць умоўны знак на лінейцы. Пры гэтым выконваецца нязменнае патрабаванне: самаацэнка вучня апярэджвае ацэнку настаўніка. Пасля таго як вучні ажыццявілі самаацэнку, настаўнік правярае работу і ставіць свой значок на лінейцы. Калі самаацэнка вучня і ацэнка педагога супадаюць, то значок вучня абводзіцца ў кружок, калі не супадае – настаўнік ставіць на лінейцы свой значок вышэй або ніжэй значка вучня. Такім чынам, вучань разумее, чаму настаўнік менавіта так ацэньвае яго работу, сам бачыць той узровень, які ім ужо дасягнуты.

Для фіксацыі вынікаў кантрольна-ацэначнай дзейнасці можна выкарыстоўваць знакі «+», «–», «?». Калі работа выканана правільна, без памылак, ставіцца знак «+». Калі ў рабоце выяўлены памылкі, ставіцца знак «–». Калі, ацэньваючы сваю работу, вучань не ведае, правільна яна выканана ці не, сумняваецца, ёсць у рабоце памылкі ці не, ставіцца знак «?». Настаўнік па сваім меркаванні можа пашырыць шкалу знакаў.

Для ажыццяўлення пераемнасці ў кантрольна-ацэначнай дзейнасці пры пераходзе да 10-бальнай сістэмы ацэнкі ў III класе неабходна прадоўжыць работу па фарміраванні адэкватнай самаацэнкі вучняў, пазнаёміць вучняў з крытэрыямі і паказчыкамі выстаўлення адзнак па ўсіх вучэбных прадметах, суправаджаць выстаўленне адзнак у балах слоўным каментарыем настаўніка.

Рабочыя матэрыялы настаўніка для фіксацыі ступені засваення вучнямі вучэбнага матэрыялу могуць быць прадстаўлены ў выглядзе табліц, змешчаных на асобных лістах або ў спецыяльных журналах, сшытках. Дапушчальна электронная форма фіксацыі вынікаў вучэбнай дзейнасці вучняў. Педагог самастойна вызначае форму вядзення сваіх рабочых запісаў і выбар умоўных знакаў.

*У рабочых матэрыялах можна выкарыстоўваць розныя ўмоўныя знакі:*

*« » – вучань добра ведае вучэбны матэрыял і можа прымяніць яго на практыцы. Гэтым знакам адзначаецца толькі трывалае засваенне вучэбнага матэрыялу, цалкам самастойная і беспамылковая работа вучня;*

*«+» – ведае, умее, правільна выконвае, але зрэдку дапускае адзінкавыя памылкі;*

*«*±*» – ведае, але недастаткова ўпэўнена; выконвае заданні з невялікай колькасцю памылак, г. зн. у большай ступені матэрыял засвоены, але патрабуецца невялікая дапамога;*

*«**» – выконвае некаторыя заданні, але дапускае вялікую колькасць памылак;*

*«–» – не валодае матэрыялам, пры выкананні заданняў практычна ва ўсіх выпадках робіць памылкі і інш.*

Прыклад вядзення рабочых запісаў у табліцы на вучэбных занятках па навучанні грамаце:

*Табліца*

*Кантроль за фарміраваннем уменняў і навыкаў вучняў
на вучэбных занятках па навучанні грамаце*

|  |  |  |  |  |
| --- | --- | --- | --- | --- |
| *Прозвішча, імя вучня* | *Уменне вызначаць колькасць* | *Уменне дзяліць словы на склады* | *Уменне выдзяляць націскны склад* | *І г .д. згодна з вучэбнай праграмай* |
| *слоў у сказе* | *складоў у слове* |
| *Іваноў С.* | *+* | *+**–* | *+* | *–* |  |
| *Пятроў А.* | *+* | *–* | *+* | *–* |  |

Калі вучань не можа сам правільна выканаць заданне, настаўнік не ставіць у сваёй табліцы адпаведнага знака або ставіць знак «–», гэтым самым вызначае для сябе неабходнасць індывідуальнай работы з такім вучнем над незасвоеным матэрыялам. Пры гэтым ніякай адмоўнай слоўнай ацэнкі настаўнік не дае. Ацэначныя меркаванні карэкціруюцца па меры засваення вучнем матэрыялу па пройдзенай тэме, таму табліцы, графікі, ацэначныя лісты лепш запаўняць простым алоўкам.

У табліцах можна фіксаваць колькасць памылак і іх характар. У адпаведнасці з зафіксаванымі ў табліцы дадзенымі настаўнік плануе і арганізуе дыферэнцыраваную і індывідуальную работу на вучэбных, стымулюючых і падтрымліваючых занятках. Педагог можа дадаткова распрацоўваць індывідуальныя лісты вучэбных дасягненняў вучняў.

У канцы навучальнага года настаўнік ажыццяўляе змястоўны аналіз вынікаў вучэбнай дзейнасці вучняў, у якім адлюстроўвае вынікі вучэбнай дзейнасці вучняў у адпаведнасці з патрабаваннямі вучэбнай праграмы. Форма змястоўнага аналізу вынікаў вучэбнай дзейнасці вучняў вызначаецца метадычным аб’яднаннем настаўнікаў пачатковых класаў. На аснове аналізу робіцца выснова аб прычынах цяжкасцей вучняў у засваенні вучэбнага матэрыялу, вызначаюцца шляхі, якія дазволяць ліквідаваць праблемы.

У сувязі з безадзнакавым навучаннем у I-IІ класах неабходна ўлічваць асаблівасці вядзення сшыткаў. На працягу першага года навучання пісьмовыя заданні па навучанні грамаце, матэматыцы выконваюцца ў сшытках на друкаванай аснове. Кантрольныя работы ў I класе выконваюцца ў сшытках на друкаванай аснове або на асобных лістах.

У II класе ўсе віды навучальных работ выконваюцца ў рабочых сшытках, а ўсе віды кантрольных работ – у сшытках для кантрольных работ. Сшыткі для кантрольных работ захоўваюцца ва ўстанове агульнай сярэдняй адукацыі на працягу года і выдаюцца вучням для выканання кантрольных работ і работ над памылкамі. Усе пісьмовыя навучальныя і кантрольныя работы правяраюцца настаўнікам пасля кожных вучэбных заняткаў. Памылкі выпраўляюцца, адзнакі ў балах не выстаўляюцца.

Класны журнал у абавязковым парадку запаўняецца кожным класным кіраўніком, настаўнікам у адпаведнасці з патрабаваннямі па вядзенні гэтага віду дакумента. У I-II класах па ўсіх вучэбных прадметах адзнакі і любыя іншыя формы фіксацыі вынікаў ацэначнай дзейнасці ў класны журнал не выстаўляюцца.

У адпаведнасці з часткай 2 пункта 1 Комплексу мер па ўдасканаленні сістэмы падрыхтоўкі спартыўнага рэзерву, зацверджанага Міністэрствам спорту і турызму Рэспублікі Беларусь 30 верасня 2015 г., мэтазгодна забяспечыць правядзенне вучэбных заняткаў па вучэбным прадмеце «Фізічная культура і здароўе» на I ступені агульнай сярэдняй адукацыі настаўнікамі фізічнай культуры, якiя маюць адпаведную адукацыю па напрамках спецыяльнасцей фізічнай культуры і спорту.

З мэтай патрыятычнага выхавання і станаўлення грамадзянскай пазіцыі вучняў пры вывучэнні твораў грамадзянска-патрыятычнай тэматыкі неабходна выкарыстоўваць дзяржаўную сімволіку: Дзяржаўны сцяг Рэспублікі Беларусь, Дзяржаўны герб Рэспублікі Беларусь і Дзяржаўны гімн Рэспублікі Беларусь.

Для метадычнай работы з настаўнікамі пачатковых класаў (на ўзроўні раёна і ўстаноў адукацыі) у 2018/2019 вучэбным годзе прапаноўваецца агульная метадычная тэма **“Рэалізацыя сучасных дыдактычных падыходаў у выкладанні вучэбных прадметаў на І ступені агульнай сярэдняй адукацыі”**.

На жнівеньскіх інструктыўна-метадычных нарадах рэкамендуецца ўключыць педагогаў у актыўную дзейнасць па абмеркаванні наступных пытанняў:

1. Сучаснае нарматыўнае прававое, навукова-метадычнае і інфармацыйнае забеспячэнне адукацыйнага працэсу на І ступені агульнай сярэдняй адукацыі ў 2018/2019 вучэбным годзе:

*нарматыўныя прававыя акты, інструктыўна-метадычныя пісьмы, якія забяспечваюць арганізацыю адукацыйнага працэсу на І ступені агульнай сярэдняй адукацыі ў 2018/2019 вучэбным годзе;*

*навукова-метадычнае забеспячэнне адукацыйнага працэсу на І ступені агульнай сярэдняй адукацыі з пазіцый кампетэнтнаснага падыходу: абноўленыя вучэбныя праграмы для IV класа; характарыстыка новых нацыянальных ВМК па вучэбных прадметах для І ступені агульнай сярэдняй адукацыі, асаблівасці работы з імі;*

*інфармацыйна-метадычная падтрымка адукацыйнага працэсу на І ступені агульнай сярэдняй адукацыі: выкарыстанне магчымасцей нацыянальнага адукацыйнага партала для арганізацыі адукацыйнага працэсу; электронныя адукацыйныя рэсурсы, магчымасці іх выкарыстання ў адукацыйным працэсе пачатковай школы.*

2. Асаблівасці вывучэння беларускай (рускай) мовы і літаратурнага чытання ў IV класе ўстаноў агульнай сярэдняй адукацыі з рускай (беларускай) мовай навучання і выхавання ў 2018/2019 навучальным годзе.

3. Арганізацыя і змест метадычнай работы з настаўнікамі пачатковых класаў у 2018/2019 навучальным годзе з улікам аналізу вынікаў папярэдняга навучальнага года.

На працягу навучальнага года рэкамендуецца правесці 4 тэматычныя пасяджэнні метадычных аб’яднанняў настаўнікаў пачатковых класаў, на якіх прапануецца абмеркаваць наступныя пытанні:

скіраванасць навучання на дасягненне асобасных, метапрадметных і прадметных вынікаў вучэбнай дзейнасці вучняў пачатковых класаў;

фарміраванне агульнавучэбных уменняў і навыкаў вучняў (планавання, кантролю і ацэнкі) на вучэбных занятках;

функцыянальныя магчымасці вучэбных дапаможнікаў для фарміравання кампетэнцый, забеспячэння адукацыйных вынікаў вучэбнай дзейнасці;

рэалізацыя дзейнаснага і кампетэнтнаснага падыходаў у працэсе навучання грамаце па новым вучэбна-метадычным комплексе;

сучасныя падыходы да выкладання беларускай (рускай) мовы у I класе ўстаноў агульнай сярэдняй адукацыі з рускай (беларускай) мовай навучання;

развіццё творчых здольнасцей вучняў у працэсе стварэння ўласных вусных і пісьмовых выказванняў на беларускай мове ў межах маўленча-камунікатыўнай кампетэнцыі;

фарміраванне ў вучняў пачатковых класаў моўнай, маўленчай, камунікатыўнай, лінгвакультуралагічнай кампетэнцый на ўроках рускай (беларускай) мовы;

асобасна-дзейнасны і кампетэнтнасны падыходы да навучання ў пачатковай школе: урок літаратурнага чытання;

арганізацыя літаратурна-творчай дзейнасці вучняў на ўроках літаратурнага чытання на аснове прчытаных твораў;

фарміраванне чытацкай кампетэнцыі як сукупнасці ведаў, уменняў і навыкаў для эфектыўнага выканання маўленча-камунікатыўнай, чытацкай і літаратурна-мастацкай дзейнасці на ўроках літаратурнага чытання;

кампетэнтнасны падыход у практыцы выкладання матэматыкі ў пачатковых класах;

фарміраванне вопыту пазнавальнай і творчай дзейнасці, прадметных і агульнавучэбных уменняў на вучэбных занятках па вучэбным прадмеце “Чалавек і свет”;

фарміраванне чытацкай граматнасці вучняў пачатковых класаў сродкамі вучэбных прадметаў;

асаблівасці кампетэнтнасна-арыентаваных заданняў, умовы іх выкарыстання пры арганізацыі вучэбна-пазнавальнай дзейнасці вучняў на ўроку і кантролю іх вучэбных дасягненняў;

рэалізацыя сучасных дыдактычных падыходаў пры праектаванні і правядзенні вучэбных заняткаў на I ступені агульнай сярэдняй адукацыі.